CELEX: 32008R1314
Language: bg
Date: 2008-12-19 00:00:00
Title: Регламент (ЕО) № 1314/2008 на Комисията от 19 декември 2008 година за изменение за сто и втори път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

20.12.2008   
            
            
               BG
            
            
               Официален вестник на Европейския съюз
            
            
               L 344/64
            
         
      РЕГЛАМЕНТ (ЕО) № 1314/2008 НА КОМИСИЯТА
   
   от 19 декември 2008 година
   за изменение за сто и втори път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, първо тире от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по същия този регламент.
            
         
               (2)
            
            
               На 26 септември и 2 декември 2008 г. Комитетът по санкциите към Съвета за сигурност на Обединените нации реши да внесе някои изменения в списъка на лицата, групите и образуванията, спрямо които следва да се прилага замразяване на финансови средства и икономически ресурси, като заличи две лица от този списък. Следователно приложение I трябва да бъде изменено в съответствие с това.
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 декември 2008 година.
      
         
            За Комисията
         
         Eneko LANDÁBURU
         
         
            Генерален директор на Генерална дирекция „Външни отношения“
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      В глава „Физически лица“ се заличават следните данни:
      
                  (1)
               
               
                  Mohamad Nasir ABAS (известен също като a) Abu Husna, б) Addy Mulyono, в) Malik, г) Khairudin, д) Sulaeman, е) Maman, ж) Husna), Taman Raja Laut, Sabah, Малайзия; дата на раждане: 6 май 1969 г., място на раждане: Сингапур; националност: малайзиец. Номер на паспорта: A 8239388; национален идентификационен №: 690506-71-5515.
               
            
                  (2)
               
               
                  Abdullkadir Hussein Mahamud (известен също като Abdulkadir Hussein Mahamud). Дата на раждане: a) 12.10.1966 г., б) 11.11.1966 г. Месторождение: Сомалия. Допълнителна информация: Флоренция, Италия.